kardosdrur/scandi-wiki huggingface dataset:
Betaversion

Betaversion er en version af et computerprogram man har testet internt men ønsker testet af en bredere kreds af brugere. Betaversioner kommer efter eventuelle alfaversioner, men før såkaldte ’’release candidates’’ (udgivelseskandidater).

Betegnelserne alfa- og betaversion kommer fra navnene på de to første bogstaver i det græske alfabet: α (alfa) og β (beta).

Software
Bekka Bramlett

Bekka Bramlett (født 19. april 1968) er en amerikansk sanger, og er datter af Delaney Bramlett og Bonnie Bramlett. Bramlett har især optrådt som backing musiker under tourneer og som session-musiker.

Bramlett sang i 1992 for Mick Fleetwoods gruppe The Zoo på deres album Shakin the Cage og blev senere samme år medlem af Fleetwood Mac efter at Stevie Nick havde forladt gruppen. Hun var medlem af gruppen frem til dens opløsning i 1995 og skrev flere numre til gruppens album Time.

Hun har siden indspillet med bl.a. Joe Cocker og Vince Gill. I 1997 udgav hun et album, Bekka & Billy med Billy Burnette.

Bramlett har som session-musiker bl.a. indspillet med Faith Hill, Kenny Rogers, Rita Coolidge, Bad Company, Buddy Guy, Jim Horn, Jamie O'Neal, Joe Cocker, Vince Gill, Dwight Yoakam, Tanya Tucker, Etta James og sin far Delaney Bramlett. Hun indspiller i foråret 2006 med sin mor, Bonnie Bramlett.

Eksterne henvisninger 
 

Musikere fra USA
Sangere fra USA
Drabet

Drabet er en dansk film fra 2005, instrueret af Per Fly og med manuskript af Dorte Warnøe Høgh, Kim Leona, Mogens Rukov og Per Fly.

Filmen modtog i 2005 Nordisk Råds Filmpris.

Medvirkende
Jesper Christensen
Pernilla August
Beate Bille
Charlotte Fich
Michael Moritzen
Henrik Larsen
Bodil Sangill
Kurt Dreyer
Mads Keiser
Birgitte Prins
John Martinus

Eksterne henvisninger 
 

Danske film fra 2005
Dramafilm fra Danmark
Dansksprogede film
Film instrueret af Per Fly
Bodilprisen for bedste danske film
Robertprisen for årets musik
Film fra Danmark (administrationskategori)
Dancer in the Dark

Dancer in the Dark er en dansk-svensk-fransk film fra 2000, skrevet og instrueret af Lars von Trier. Filmen, der er produceret af Zentropa, er en blanding mellem et drama, en krimi og en musical.

Handling 

Den tjekkiske emigrant Selma (Björk) er fabriksarbejder i en mindre amerikansk by, og centrum i hendes tilværelse er sønnen Gene. Hun er langsomt ved at blive blind, hvilket hun skjuler, mens hun sparer op for at få en øjenoperation.

Medvirkende 
I filmen medvirker følgende samt en række dansere:
 Björk Guðmundsdóttir - Selma
 Catherine Deneuve - Kathy
 David Morse - Bill Houston
 Peter Stormare - Jeff
 Joel Grey - Oldrich Novy
 Cara Seymour - Linda Houston
 Vladica Kostic - Gene, Selmas søn
 Jean-Marc Barr - Norman
 Vincent Paterson - Samuel
 Siobhan Fallon - Brenda
 Zeljko Ivanek - distriktsadvokat
 Udo Kier - dr. Pokorny
 Jens Albinus - Morty
 Reathel Bean - dommer
 Mette Berggreen - receptionist
 Lars Michael Dinesen - forsvarsadvokat / danser
 Katrine Falkenberg - Suzan / danser
 Michael Flessas - vred mand
 John Randolph Jones  - detektiv
 Noah Lazarus - retsbetjent / danser
 Sheldon Litt - besøgende
 Andrew Lucre - retssekretær / danser
 John Martinus - formand / danser
 Luke Reilly - ny forsvarsadvokat
 T.J. Rizzo - Boris / danser
 Stellan Skarsgård - læge
 Sean-Michael Smith - mand i døren
 Paprika Steen - kvinde på natskift
 Eric Voge - betjent
 Nick Wolf - hætteklædt mand
 Timm Zimmermann - vagt / danser
Thea Caroline Gambill - danser/barn

Referencer

Eksterne henvisninger 
 

Danske film fra 2000
Musicalfilm fra Danmark
Franske film fra 2000
Svenske film fra 2000
Engelsksprogede film
Film instrueret af Lars von Trier
De Gyldne Palmer
Robertprisen for årets musik
Film fra Danmark (administrationskategori)
Springerhofte

Springerhofte (medicinsk: coxa saltans) er en lidelse i hofterne der kan medføre kliklyde når hoften bevæges og i en tredjedel af tilfældene også smerte i hofterne. Lidelsen kan fås af atleter der overtræner. Den kan behandles medicinsk eller i svære tilfælde ved operation. Operationen udføres af en ortopædkirurg.

Bevægeapparatets sygdomme
Okay (film)

Okay er en dansk film fra 2002, instrueret af Jesper W. Nielsen efter et manuskript af Kim Fupz Aakeson.

Handling 
Filmen handler om den stærkt egenrådige socialrådgiver Nete, spillet af Paprika Steen, hvis far (spillet af Ole Ernst) får konstateret en sygdom der gør at han måske snart skal dø. Hun beslutter at faren skal flytte ind hos hende, hendes mand og datter, hvilket vender op og ned på familien.

Medvirkende 
 Paprika Steen
 Troels Lyby
 Ole Ernst
 Nicolaj Kopernikus
 Laura Drasbæk
 Lotte Andersen
 Trine Dyrholm
 Jesper Christensen
 Birthe Neumann
 Henrik Prip
 Lars Ranthe
 Mette Horn
 Michael Moritzen
 Molly Egelind

Referencer

Eksterne henvisninger 
 

Dramafilm fra Danmark
Danske film fra 2002
Film instrueret af Jesper W. Nielsen
Robertprisen for årets musik
Komediefilm fra Danmark
Dansksprogede film
Carl Schlechter

Carl Schlechter (født 2. marts 1874 i Wien, død 27. december 1918 i Budapest) var en førende østrigsk skakspiller omkring begyndelsen af det 20. århundrede.

Fra 1893 og frem spillede han i over 50 internationale skakturneringer med 4 førstepladser: München 1900 (delt), Ostende 1906, Wien 1908 (delt), Hamborg (1910). 

I 1910 spillede han en match over 10 partier med den regerende verdensmester Emanuel Lasker om verdensmesterskabet. Han behøvede kun remis (dvs. uafgjort) i sidste parti, men trods både gode gevinst- og remischancer undervejs, tabte han partiet som det eneste i matchen som derved endte uafgjort 5-5. Det betød at Lasker beholdt verdensmestertitlen.

Schlechter spillede også matcher mod Siegbert Tarrasch i 1911 (uafgjort) og Akiba Rubinstein i 1918 (Schlechter tabte).

Han døde i Budapest af lungebetændelse og sult.

Litteratur 
VM-matchen mod Lasker er behandlet og kommenteret i mange værker. Nogen eksempler er:
 Jens Enevoldsen: Verdens bedste skak, bind I, Politikens Forlag 1966.
 Robert Hübner: Der Wettkampf Lasker – Schlechter (Matchen Lasker-Schlechter). Tidsskriftet Schach 1999, hæfte 5 side 39-47, hæfte 6 side 49-60, hæfte 8 side 53-66, hæfte 10 side 36-47, hæfte 11 side 53-61 (tysk).
 Michael Ehn: Lasker – Schlechter 1910, Neue Fakten aus Wiener Quellen (Lasker-Schlechter, nye kendsgerninger fra kilder i Wien) er en udførlig gennemgang af matchen i tidsskriftet SchachReport, 1995/8 side 71-74 og 1995/9 side 69-72 (tysk).

Eksterne henvisninger 
 
 16 vindende kombinationer fra Schlechters partier
 (Det sidste parti fra matchen mod Lasker 1910).

Personer fra Østrig
Skakstormestre fra Østrig
En som Hodder

En som Hodder er en dansk film fra 2003, instrueret af Henrik Ruben Genz. Filmens manuskript er skrevet af Bo Hr. Hansen efter en roman af Bjarne Reuter.

Medvirkende
Frederik Christian Johansen
Lars Brygmann
Birthe Neumann
Anette Støvelbæk
Trine Appel
Al Agami
Joy-Maria Frederiksen
Mette Horn
Olaf Nielsen
Hella Joof
Anders Lund Madsen
Ole Thestrup
Holger Juul Hansen
Carsten Islington

Referencer

Eksterne henvisninger 
 

Børne- og ungdomsfilm fra Danmark
Danske film fra 2003
Film instrueret af Henrik Ruben Genz
Dansksprogede film
Astrup Kirke (Aarhus Kommune)

Astrup Kirke ligger på en bakke øst for Solbjerg i Astrup Sogn i Ning Herred (Århus Stift).

Eksterne kilder og henvisninger 
 Astrup Kirke  hos nordenskirker.dk
 Astrup Kirke hos KortTilKirken.dk
 Astrup Kirke hos danmarkskirker.natmus.dk (Danmarks Kirker, Nationalmuseet)

Kirker i Aarhus Kommune
Kirker i Århus Stift
Kirker i Århus Amt
Adslev Kirke

Adslev Kirke ligger i Skanderborg Kommune, (tidligere Hjelmslev Herred, Skanderborg Amt)

Kor og kirkeskib er opført granitkvadre over skråkantsokkel i romansk stil. Våbenhus er fra slutningen af 1800-tallet, og tårn er fra 1925. Murværket er præget af omsætninger i nyere tid, så bortset fra den retkantede syddør, ses kun svage spor af oprindelige enkeltheder. Våbenhuset er fra slutningen af 1800-tallet, tårnet fra 1925. Kirken blev hovedistandsat i 1934.

Korbuen er ændret til en spidsbue i sengotisk tid, i forbindelse med indbygning af krydshvælv i kor og skib. Altertavlen fra 1916 har maleri af Rud-Petersen fra 1913. I kirken er ophængt tre figurer fra en sengotisk altertavle, som blev kasseret i 1595. Prædikestolen er fra 1855.

I koret og skibets hvælv ses kalkmalerier, som er udført 1480-1498. Kalkmalerierne blev afdækket og restaureret i 1969, de blev genrestaureret i 2000. I korets østkappe ses en blomstervase og årstallet 1498. I korets nordkappe ses malerens signatur, en stol, hvor ryggen ender i et kors, denne signatur findes også i Hvilsted Kirke og Sønder Vissing Kirke. I hvælvet over døbefonten ses tre roser, som var symbol for biskop Jens Iversen Lange.

Den romanske granitfont har dobbeltløver med mandshoved på kummen

Eksterne kilder og henvisninger 
 Adslev Kirke  hos nordenskirker.dk
 Adslev Kirke hos KortTilKirken.dk
 Adslev Kirke hos danmarkskirker.natmus.dk (Danmarks Kirker, Nationalmuseet)

Kirker i Skanderborg Kommune
Kirker i Århus Stift
Kirker i Skanderborg Amt
Metrisk rum

I matematikken er et metrisk rum en mængde, hvor der er defineret en afstand mellem elementer i mængden.

Det metriske rum, der i højest grad svarer til vores intuitive opfattelse af rummet, er det 3-dimensionale euklidiske rum. Faktisk er begrebet "metrik" en generalisering af den euklidiske metrik, der definerer afstanden mellem to punkter som længden af den rette linje, der forbinder dem.

De geometriske egenskaber af rummet afhænger af den valgte metrik og ved at vælge en anden metrik, er det muligt at opnå interessant ikke-euklidisk geometri som den, der benyttes i den almene relativitetsteori.

Et metrisk rum giver også anledning til topologiske egenskaber som åbne og lukkede mængder, hvilket leder til studiet af det topologiske rum, der er en yderligere abstraktion.

De metriske rum introduceredes af den franske matematiker Maurice Fréchet i værket Sur quelques points du calcul fonctionnel.

Definition 

Et metrisk rum er en ikke-tom mængde S udstyret med en metrik d:S×S → R≥ 0. For at funktionen d kan kaldes en metrik, skal den opfylde disse tre egenskaber:
 d(x, y) = d(y, x) for alle x, y ∈ S (Symmetri).
 d(x, y) ≤ d(x, z) + d(z,y) for alle x, y, z ∈ S (Trekantsuligheden).
 d(x, y) = 0 ⇔ x = y for alle x, y ∈ S.
Hvis 3. erstattes af det svagere krav d(x, x) = 0 for alle x ∈ S kaldes d en pseudometrik, og (S, d) et pseudometrisk rum.

En punktfølge (xn)n≥1 i S siges at konvergere mod et punkt x ∈ S, hvis
d(xn, x) konvergerer mod nul. Altså
 xn → x ⇔ d(xn, x) → 0.

Om en punktfølge konvergerer i et metrisk rum afhænger altså fuldstændigt af metrikken. Dog siges to metrikker d og d''' på samme mængde S at være ækvivalente, hvis
 d(xn, x) → 0 ⇔ d'(xn, x) → 0
for alle punktfølger (xn)n≥1 og punkter x i S.

En punktfølge (xn)n≥1 i S kaldes en Cauchyfølge, hvis
 .

Et metrisk rum (S, d'') kaldes nu fuldstændigt, hvis alle Cauchyfølger konvergerer.

Metrisk geometri
Matematiske strukturer
Delaney Bramlett

Delaney Bramlett (født 1. juli 1939 i Pontotoc County, Mississippi, død 27. december 2008) var en amerikansk sanger og guitarist bedt kendt for sin medvirken i gruppen Delaney & Bonnie i starten af 1970'erne.

I 1950'erne flyttede han til Los Angeles og blev her medlem af gruppen Shindogs som var husorkester i TV-showet SINGDIG. Herudover arbejdede han som session-musiker med bl.a. Leon Russell og J. J. Cale.

I 1967 mødte han Bonnie Bramlett, som han giftede sig med en uge efter af have mødt hende, og sammen dannede de gruppen Delaney & Bonnie. Med denne gruppe udgav han en række albums og turnerede i USA og Europa frem til 1972, hvor både gruppen og ægteskabet gik i opløsning.

Bramlett fortsatte som solist op gennem 1970'erne men trak sig derefter tilbage. I 2004 vendte han efter 25 års pause tilbage med et nyt album, Sweet Inspiration.

Bramletts datter Bekka Bramlett har siden slutningen af 1980'erne haft en karriere som sanger, og hun var bl.a. medlem af gruppen Fleetwood Mac fra 1993 frem til gruppens opløsning i 1995.

Diskografi 
 Something's Coming (1972)
 Mobius Strip (1973)
 Best of Delaney Bramlett (1973)
 Giving Birth to a Song (1975)
 Class Reunion	(1977)	
 Delaney Bramlett with Steve Cropper (1978)
 Sweet Inspiration (2004)

Eksterne henvisninger 
 

Musikere fra USA
Carsten Koch

Carsten Johan Koch (født 27. april 1945) er økonom, tidligere socialdemokratisk politiker og minister.

Han blev født i Kgs. Lyngby, søn af skrædder Robert Koch og Elly J. Koch.

Han blev student fra Lyngby Statsskole i 1964 og cand.polit. fra Københavns Universitet i 1971.

Han var 1973-75 kandidatstipendiat ved Økonomisk Institut ved Københavns Universitet og blev i 1975 først adjunkt og siden i 1978-82 lektor samme sted.

I 1982-93 var han økonom ved Arbejderbevægelsens Erhvervsråd, i 1993 afdelingschef og i 1994 direktør samme sted, indtil han i 1994 blev skatteminister.

I 1998 ville Koch gøre skoler røgfrie ved lov; året efter, i 1999, måtte han opgive at fremsætte lovforslag om røgfrie hospitaler.

I år 2000 blev han kåret til Årets Bloddonor og Årets Ikke-ryger.

Carsten Koch var direktør for Danske Invest fra 1. september 2000 frem til 2008, hvor han blev formand for regeringens Skattekommission. Han blev i 2009 ansat som direktør i LD på en to-årig kontrakt. I 2010, blev han udpeget som ny formand for Beskæftigelsesrådet.

I 2014 var han formand for Ekspertudvalget om den aktive beskæftigelsesindsats (Carsten Koch-udvalget)

Carsten Koch er i dag formand for og medlem af en række bestyrelser, herunder:
 By & Havn I/S
 Københavns Havns Pensionskasse
 FredereciaC
 Nærheden
 Forca
 Vækstfonden
 Professionshøjskolen UCC
 Danske Professionshøjskoler
 AS3
 Sund & Bælt Holding
 Femern
 Øresundsbrokonsortiet
 Copenhagen Malmø Port
 Investeringsforeningen Maj Invest

Politisk karriere 
 Skatteminister i Regeringen Poul Nyrup Rasmussen II fra 1. november 1994 til 30. december 1996
 Skatteminister i Regeringen Poul Nyrup Rasmussen III fra 30. december 1996 til 23. marts 1998
 Sundhedsminister i Regeringen Poul Nyrup Rasmussen IV fra 23. marts 1998 til 23. februar 2000
 Medlem af Folketinget for Frederiksborg Amtskreds fra 11. marts 1998 til 31. august 2000

Publikationer 
 Kritik af kapitallogikken. Om krise- og videnskabsteorier hos Altvater, Cogoy, Mattick, Reichelt, Schanz m.fl. Demos 1975 (med Heine Andersen, Chr. Groth, Ole Jess Olsen ). .
 Den funktionelle fordeling i Danmark i efterkrigstiden, Nordisk Tidskrift for Politisk Ekonomi nr. 4, 1976, pp. 72‑113 (med Per Kongshøj Madsen).
 Isi Grünbaums bidrag til den politiske økonomis udvikling – på hans 70 års dag d. 11. februar 1978. Blå Memoserie, Økonomisk Institut, Københavns Universitet 1978.
 Skattepolitikken og ejerboligmarkedet – teori og empiri, Nationaløkonomisk Tidsskrift, 1993, 131, 38-61 (med Torben M. Andersen, Hans Jørgen Jacobsen, Henrik Olejasz Larsen og Peter Birch Sørensen).

Eksterne henvisninger/kilder 
 
 Gammelt portrætfoto

Referencer 

Danske ministre fra Socialdemokraterne
Tidligere folketingsmedlemmer fra Socialdemokraterne
Skatteministre fra Danmark
Sundhedsministre fra Danmark
Folketingsmedlemmer i 1990'erne
Skolefolk fra Danmark
Ansatte ved Københavns Universitet
Personer fra Kongens Lyngby
Faglitterære forfattere fra Danmark
Økonomer fra Danmark
Personer i Kraks Blå Bog
Dansksprogede forfattere fra Danmark
Ole Løvig Simonsen

Ole Løvig Simonsen (født 31. januar 1935 i Aalborg) er en dansk tidligere socialdemokratisk politiker og minister.

Han blev født i Aalborg, søn af urmager Johannes Simonsen og husmoder Herdis Elvira Simonsen.

Folketingsmedlem for Storstrøms Amtskreds 8. december 1981 -7. september 1987. Midlertidigt medlem 1. november – 5. december 1988. Folketingsmedlem fra 25. marts 1990 – 20. november 2001.

 Boligminister i Regeringen Poul Nyrup Rasmussen II fra 27. september 1994 til 30. december 1996
 Boligminister i Regeringen Poul Nyrup Rasmussen III fra 30. december 1996 til 23. marts 1998

Eksterne henvisninger/kilder 
 Folketingets hjemmeside om Ole Løvig Simonsen
 Gammelt portrætfoto

Danske ministre fra Socialdemokraterne
Tidligere folketingsmedlemmer fra Socialdemokraterne
Boligministre fra Danmark
Folketingsmedlemmer i 1980'erne
Folketingsmedlemmer i 1990'erne
Folketingsmedlemmer i 2000'erne
Personer fra Aalborg
Personer i Kraks Blå Bog
Studenter fra Randers Statsskole
Skarlagenhvidtjørn

 
Skarlagenhvidtjørn (Crataegus intricata), også skrevet Skarlagen-Hvidtjørn, er en stor, løvfældende busk eller et lille træ. Frugterne er rødbrune og bliver siddende til langt ud på vinteren.

Beskrivelse 
Væksten er opret til udspærret. Barken er først glat og brun med spredte korkporer. Senere bliver den grå og får smalle furer. Knopperne er spredte, udspærrede og runde. grenene bærer mange, krumme torne på ca. 4 cm længde. Bladene er ægformede med mat, lysegrøn over- og underside. Randen er tandet eller lappet. Høstfarven er klart rød. Blomsterne er hvide og sidder i små halvskærme. Frugterne er rødbrune og krukkeformede, og de bliver siddende langt ud på vinteren.

Denne plante har højtliggende finrødder, men fåtallige, grove hovedrødder, der går ned i dybden. Men i øvrigt bliver skarlagenhvidtjørn ofte leveret podet på grundstamme af Éngriflet Hvidtjørn, og den har derfor denne plantes rodnet. Planten fremkalder jordtræthed.

Højde x bredde og årlig tilvækst: 4 x 3 m (20 x 15 cm/år).

Hjemsted 
Skarlagen-Tjørnen gror i blandingsskovene i det nordøstlige USA, hvor somrene er varme og ret fugtige, mens vintrene er meget kolde. 

I Dysart Woods,Belmont County, Ohio findes den sammen med bl.a. tulipantræ, amerikansk platan, blomsterkornel, Carya cordiformis, Fagus grandifolia, glansbladet hæg, hanesporehvidtjørn, hvid hickory, hvidask, hvideg, hvidelm, Juglans cinerea, Nyssa sylvatica, rødeg, rødløn, sort valnød, sortlind og sukkerløn.

Sygdomme 
Som alle Tjørn kan også denne angribes af ildsot.

Buske
Haveplanter
Smukke frugter
Hvidtjørn
Toreby-Grænge Boldklub

Toreby-Grænge Boldklub (TGB) er en fodboldklub på Lolland.

Historie 
Klubben blev stiftet i 1923 og fik navnet B 1923 af Grænge og Omegn.

Hurtigt kom spillere til fra hele området, men især unge fra Toreby mødte op, og allerede året efter, den 20. februar 1924, ændredes navnet til Thoreby-Grænge Boldklub – i dag Toreby-Grænge Boldklub. I 1933 rykkede klubben ind på Grænge Stadion, som klubben selv købte, og også et klubhus blev bygget.

I 1934 vandt klubben pokalturneringen på Lolland-Falster og i 1938 rykkede de op i Mesterrækken, hvilken klubbens bedste hold i sæsonen 1940-1941 vandt, hvorved oprykning til danmarksturneringens kreds II var en realitet. Landsbyklubben skabte mange overskrifter, da det blev betegnet som en sensation, at holdet nu skulle spille i den 2. bedste række i Danmark.

I de efterfølgende år etablerer klubben sig som en af de bedste på Lolland-Falster, flere medlemmer kom til, og der arbejdedes i det daglige på forbedringer på baner, klubhus mm.

TGB vinder igen den bedste række på Lolland-Falster i 1966 og rykker op i Danmarksserien, hvor klubben får en enkelt sæson. I starten af 1970'erne spilledes kampene nu ved siden af Toreby-hallen og det er på dette område, at TGB's nuværende klubhus blev indviet i 1975. I 1972 oprettedes der et damehold i klubben. I 1997 blev TGB udnævnt til årets klub. I 1998 holdt klubben 75 års jubilæum, hvor Brøndbys superliga hold kom på besøg for at spille mod TGB.

Eksterne henvisninger 
 TGBs hjemmeside
 TGB ungdom 

Fodboldklubber under DBU Lolland-Falster
Guldborgsund Kommune
Normeret vektorrum

Et normeret vektorrum er i matematikken et reelt eller komplekst vektorrum udstyret med en norm.
Det er altså et par (V, || ⋅ ||) bestående af et reelt hhv. komplekst vektorrum V, og en normfunktion || ⋅ ||:V → R+, der opfylder
 ||av|| = |a| ||v|| for alle v ∈ V og a ∈ R hhv. a ∈ C,
 ||v|| = 0 ⇔ v = 0 for alle v ∈ V,
 ||v + w|| ≤ ||v|| + ||w|| for alle v, w ∈ V (trekantsuligheden).

Ethvert normeret vektorrum (V, || ⋅ ||) bliver til et metrisk rum (V, d) med metrikken
 d(x, y) = ||x – y||.
Et normeret vektorrum kaldes et Banachrum, hvis det er fuldstændigt med hensyn til denne metrik.
Ebbe Lundgaard

Ebbe Lundgaard Jensen (25. august 1944 i Nykøbing Sjælland – 24. marts 2009 i Slots Bjergby) var en dansk politiker, FDB-formand og  kulturminister for Det Radikale Venstre.

Født i Nykøbing Sjælland. Søn af fhv. overlærer og gårdejer Svend Lundgaard og fhv. kirkesanger og hjemmegående husmor Signe Lundgaard.

Han blev cand.mag. fra Københavns Universitet i 1972, var lærer ved Grundtvigs Højskole Frederiksborg 1971-75, undervisningsassistent ved Københavns Universitet 1973-75, lærer ved Den Frie Lærerskole i Ollerup 1975-78, forstander for Skælskør Folkehøjskole 1978-85, sekretariatschef i Foreningen for Folkehøjskolerne i Danmark 1985-92, forstander ved Brandbjerg Højskole 1992-96 og formand for FDB i 1998.

Politisk karriere

De Radikale 
Ebbe Lundgaard var kulturminister i Regeringen Poul Nyrup Rasmussen III fra 30. december 1996 til 23. marts 1998. Desuden var han midlertidigt medlem af Folketinget for Vestsjællands Amtskreds fra 20. april til 30. september 1993. 
 
Ebbe Lundgaard var medlem af Det Radikale Venstres hovedbestyrelse 1986-2007.

Lundgaard var partiets folketingskandidat i Nykøbing Sjælland-kredsen 1986-93. Ved valget i december 1990 blev han 2. stedfortræder for Ole Vig Jensen. Da Ole Vig Jensen i 1993 blev undervisningsminister, blev mandatet overtaget af Vibeke Grønbæk, der var viceborgmester i Vordingborg. Under Vibeke Grønbæks barselsorlov i 1993, var Ebbe Lundgaard midlertidigt medlem af Folketinget. 
 
I 1993-1998 var Ebbe Lundgaard radikal spidskandidat i Viborg Amtskreds, nomineret i Skivekredsen. Han opnåede dog ikke valg. 

Ebbe Lundgaard var radikal medlem af Skælskør Byråd 1990-92 og af Vejle Amtsråd 1994-96.

Ny Alliance 
I august 2007 forlod Lundgaard den radikale hovedbestyrelse og tilsluttede sig samtidigt Ny Alliance. Ved valget i november 2007 opstillede Ebbe Lundgaard i Københavns Omegns Storkreds, hvor spidskandidaten var René la Cour Sell. Lundgaard opnåede en placering som 5. stedfortræder. 

I februar 2008 meldte Ebbe Lundgaard sig ud af Ny Alliance – kort tid efter at to af partiets fem folketingsmedlemmer, Gitte Seeberg og Malou Aamund, havde forladt partiet. Ifølge Skive Folkeblad var Ebbe Lundgaard utilfreds med partiets beslutning om entydigt at støtte VK-regeringen.

Kilder 
 Folketingets hjemmeside om Ebbe Lundgaard

Noter

Eksterne henvisninger 
 

Kulturministre fra Danmark
Danske ministre fra Det Radikale Venstre
Tidligere folketingsmedlemmer fra Det Radikale Venstre
Folketingskandidater fra Ny Alliance
Personer fra Nykøbing Sjælland
Skolefolk fra Danmark
Danskere i 1900-tallet
Danskere i 2000-tallet
Personer i Kraks Blå Bog (afdøde)
Personer i Brugsbevægelsen i Danmark
Chinatown

Chinatown er en betegnelse for et større område i en by uden for Kina, der bebos af et større antal kinesere.

Dette kan ofte ses gennem udvalget af butikker og restauranter, og det er ikke usædvanligt med gadeskilte med kinesisk skrift, kinesiske dekorationer i gaderne og andre kendetegn.

Det tætteste man kommer på at have en Chinatown i Danmark er området omkring Reverdilsgade i København ved Istedgade-indgangen til hovedbanegården. Her er der en del kinesiske forretninger af følgende slags: fødevare, rejsebureau, frisør og køreskole.

Kendte chinatowns 

 Londons Chinatown, England
 New Yorks Chinatown, USA
 San Franciscos Chinatown, USA
 Cholon i Ho Chi Minh-byen, Vietnam
 Paris' Chinatown, Frankrig
 Flushings Chinatown, Queens, New York, USA

Kina
Kvarterer